Rosgvardia

Rosgvardia (rus. Росгвардия) alebo Federálna služba jednotiek národnej gardy (rus. Федеральная служба войск национальной гвардии Российской Федераци) je ozbrojená zložka vytvorená na trasformáciou jednotiek Ministerstva vnútra RF, predstavujúca nezávislú agentúru, ktorá podlieha priamo prezidentovi Ruska Vladimirovi Putinovi v rámci jeho právomocí ako najvyššieho veliteľa a predsedu Bezpečnostnej rady RF. Oficiálnym poslaním ruskej národnej gardy je zabezpečovať ochranu hraníc, kontrola zbraní, boj proti terorizmu a organizovanému zločinu, ochrana verejného poriadku a dôležitých štátnych objektov. Kritici naznačujú, že vznik Rosgvardie je pokusom Putina vytvoriť armádu nezávislú od ozbrojených síl RF a podriadenú priamo jemu.

Veliteľom Rosgvardie je od jej vzniku roku 2016 generál Viktor Zolotov, veliteľ ochranky Vladimira Putina.

Dejiny 
Vznikla dekrétom ruského prezidenta Vladimira Putina 5. apríla 2016.
Jednotky vznikli transformáciou vojsk Ministerstva vnútra RF, zachovávajúc si ich organizačnú štruktúru.

V roku 2021 boli jednotky ruskej národnej gardy použité pri potlačovaní opozičných protestov na podporu zatknutého opozičného politika Alexeja Navaľného.

V roku 2018 mala Národná garda približne 340 000 príslušníkov v 84 jednotkách po celom Rusku. Tvoria ju sily vnútorných jednotiek ministerstva vnútra (MVD), SOBR, OMON a iných vnútorných vojenských síl mimo ruských ozbrojených síl.

Jednotky Rosgvardie boli nasadené aj do bojov počas ruskej invázie na Ukrajinu.

Organizačná štruktúra 
Federálna služba jednotiek národnej gardy Ruskej federácie zahŕňa:
 Vnútorné jednotky Ministerstva vnútra Ruska;
 Stredisko pre špeciálne účely síl rýchlej reakcie a letectva, ako aj letecké jednotky (Ministerstva vnútra Ruska);
 špeciálne jednotky rýchlej reakcie (z územných orgánov ministerstva vnútra Ruska);
 Špeciálne mobilné jednotky (územných orgánov Ministerstva vnútra Ruska);
 Riadiace orgány a útvary Ministerstva vnútra Ruska, ktoré vykonávajú činnosti v oblasti súkromnej bezpečnosti (Ministerstva vnútra Ruska);
 Riadiace orgány a pododdelenia Úradu pre organizáciu licenčnej a povoľovacej práce (ULRR) Ministerstva vnútra Ruska, ktoré vykonávajú federálnu štátnu kontrolu nad obehom zbraní v oblasti súkromných bezpečnostných aktivít (Ministerstva vnútra Ruska).
 Federálny štátny jednotný podnik „Ochrana“ Ministerstva vnútra Ruskej federácie (FSUE „Ochrana“ Ministerstva vnútra Ruskej federácie) bol ako podriadená organizácia prevedený z Ministerstva vnútra Ruska na Federálny úrad. Služba jednotiek národnej gardy Ruskej federácie

Formálne je súčasťou Ruskej národnej gardy aj 141. špeciálny motorizovaný pluk (141-й специальный моторизованный полк), tzv. kadyrovci, tvorený čečenskými bojovníkmi a predstavujúci osobnú stráž Razmana Kadyrova.

Referencie

Iné projekty 

Vojsko v Rusku
Politika v Rusku